T-Stuudio

**T-Stuudio** on tantsukool Haapsalus ja see oli Läänemaa esimene tantsukool.

Peamised õpetatavad tantsustiilid on džässtants, kaasaegne tants, ''show''-tants ja loovtants.

Tantsukoolis õpivad eri vanuseastmes õpilased, tavaliselt on seal kaks või kolm gruppi: algkooli-, põhikooli- ja gümnaasiumiõpilased. 2019. aasta sügisest lisandusid eelkooliealised (5–6-aastased) ja täiskasvanute grupp. 

T-Stuudio juht on alates 1999. aastast Mairi Grossfeldt. 

## Alguslugu
1999. aastast juhib tantsukooli Mairi Grossfeldt, kuid kooli algatajad olid Kai Tarmula, Pille Kippel (Raudkivi) ja Jarmo Karing.  

Jarmo Karing õppis aastatel 1997–2001 Tallinna Pedagoogikaülikoolis koreograafia erialal. Ta kutsuti 1998. aastal Haapsalus toimunud missivalimistel esinejatele liikumist õpetama. Lavastusmeeskonda kuulusid lisaks Jarmo Karingule ka Kai Tarmula ja Pille Raudkivi. Kai Tarmula oli teinud hulk aastaid kooliteatrit ja läbinud Taanis liikumiskursusi. Pille Raudkivi oli õppinud Viljandis tantsuseadet, teinud tantsutrenne ja juhtinud tantsutruppe. 

Kuna liikumise selgeks õppimine läks missikandidaatidel vaevaliselt, tekkis pealavastajal Kalev Lehtlal küsimus, miks Haapsalus tantsustuudiot pole. "Sealt saigi alguse mõte tantsustuudiost, mis hiljem kasvas T-Stuudioks. Nimigi on pärit esimestest kirjavahetustest ja lühendi kasutamisest," on öelnud Mairi Grossfeldt. 

Tantsukool hakkas tegutsema 1998. aasta sügisel, kuid ei kandnud siis veel ametlikult T-Stuudio nime. Alustati kolme õpetajaga, kelleks olid algatajad Kai Tarmula, Pille Raudkivi ja Jarmo Karing. Trennid toimusid veel remontimata kultuurimaja väikeses saalis. Oktoobris teatas Pille Raudkivi, et isiklik elu viib teda Tallinna, kuid teadis kohe, et teda tuleb asendama Mairi Grossfeldt. Mairi oli lasteaias muusikaõpetaja ja teinud lastele tantsulisi liikumisi. Hiljem T-Stuudiosse sattudes õppis ta ka tantsuõpetajaks. 

## Logo "Mõte liigub"
T-Stuudio logol on kirjas "Mõte liigub!", mis tähendab, et mitte ainult liigutuste tehniline sooritus, vaid ka liikumise mõtestatus, loovus ja fantaasia on aukohal. 

## Suvelaagrid
Esimene tantsulaager toimus 2001. aastal, see muutus traditsiooniks, mis järgnevate aastate jooksul kordagi ei katkenud. 

Laagrid on justkui sild ühest hooajast teise. Laagrid valmistavad tantsijaid esinema murul. Seal vaadatakse tagasi möödunud aastale ning pööratakse pilk järgmisesse. Laagris valmib alati vähemalt üks uus tants, millega uuel hooajal edasi tegeletakse ning lavale astutakse. Rõhku pööratakse tiimitööle. Seal harjutatakse eri ülesannetega tiimitöö oskust, et uuel hooajal kõigist raskustest ühiselt üle saada.

Laagrid on toimunud eri kohtades, kuid peamiseks paigaks on püsima jäänud Tuksi tervise- ja spordikeskus. 

## T-Stuudio saavutused
Lühikese ajaga sai T-Stuudio edukaks. Esimest korda osalesid tantsukooli tantsijad tantsufestivalil Koolitants 2001. aastal ja juba 2002. aastal jõuti finaali ja võideti festival tantsuga "No ja siis?!", juhendaja Mairi Grossfeldt, Jarmo Karing, Kristi Karm, vabatantsu kategoorias 4.–6. klasside arvestuses. Esimest korda osalesid tantsukooli tantsijad tantsufestivalil Koolitants 2001. aastal ja juba 2002. aastal tuli võit. Sellest ajast alates on T-Stuudio sellel konkursil osalenud peaaegu igal aastal. Ainult 2010. ja 2012. aastal tantsukool tantsufestivalil Koolitants ei osalenud. Samuti võideti 2007. aastal, kuid nominendiks on saadud mitmel korral. Esimene võistlus välismaal toimus novembris 2003 rahvusvahelisel tantsufestivalil "Modes Rikni & New Dance", mis toimus Malpilsis Lätis. Seal saavutati esikoht vabatantsu ja teine koht duettide kategoorias. Laureaadiks on tuldud ka Kooliteatrite festivalil lavastusega "Surutis" 2009. aastal. Lisaks on osaletud korduvalt Kuldsel Karikal, Haapsalu õudus- ja fantaasiafilmide festivalil, Loominguliste Noorte Kokkusaamisel (LONKS) jpm.

T-Stuudio ja selle juhendajad on saanud ka tunnustust, näiteks pälvis tantsukool T-Stuudio Haapsalu Kultuuritegija auhinna 2017. aastal. 2014. aasta saadi Koolitantsu eelvoorus eripreemia tantsuvaldkonna arendamise eest Läänemaal. 2009. aastal saavutati Koolitantsu festivalil tegija eripreemia. 

## Tunnustus (1999–2020)
* Tantsuõpetaja tunnustuspreemia 2020 – Karoline Suhhov
* Läänemaa kultuuripärl 2020 – Mairi Grossfeldt
* Haapsalu kultuuritegija 2017
* Kultuuritegija 2015 – Annika Viibus
* Vabariikliku Kooliteatrite Festivali 2009 laureaat – "Surutis", autorid Evelyn Uisk, Mairi Grossfeldt, Jarmo Karing​
* Haapsalu aasta õpetaja 2009 – Mairi Grossfeldt
* Esikoht vabatantsu kategoorias rahvusvahelisel tantsufestivalil "Modes Rikni & New Dance" Malpilsis Lätis, 2003 
* Koolitants 2002 laureaat – "No ja siis?!", juhendaja Mairi Grossfeldt, Jarmo Karing, Kristi Karm, vabatantsu kategooria, 4.-6. klass

### Auhinnanominatsioonid ja finaalikohad
* Koolitants 2019 nominent – "Sahmak sõprust", autor ja juhendaja Annika Viibus, kaasaegse tantsu kategooria, 4.–7. klass
* Koolitants 2019 nominent – "Eksinud õnn", autorid tantsijad, kooli tantsude kategooria, 10.–12. klass
* Koolitants 2019 finalist – "Surve all", autor Evelyn Piirak, kaasaegse tantsu kategooria, 10.–12. klass
* 3. koht tantsuvõistlusel Kuldne Karikas 2018 – "Omailm", koreograaf Karoline Suhhov, loovtantsu kategooria, vanuseaste noored I
* Koolitants 2018 finalist – "Vagusad", autor Karoline Suhhov, kaasaegse džässi kategooria, 6.–9. klass
* Koolitants 2018 finalist – "Null-null seitsmete kohtumine 00 : 07", juhendaja Karoline Suhhov, show-tantsu kategooria, 10.–12. klass
* 2. koht tantsuvõistlusel Kuldne Karikas 2017 – "Kuu peale!", autor Karoline Suhhov, loovtantsu kategooria, vanuseaste lapsed
* 3. koht tantsuvõistlusel Kuldne Karikas 2017 – "Udu", autor Karoline Suhhov, loovtantsu kategooria, vanuseaste noored II
* Koolitants 2017 finalist – "Udu", autor Karoline Suhhov", eestitantsu kategooria, vanuseaste 10.–1 2. klass
* Koolitants 2016 nominent – "Õdak", autor Karoline Suhhov, eestiteemalise tantsu kategooria, 10.–1 2. klass
* Koolitants 2009 finalist – "Kolm punkti", säästutantsude kategooria, 10.–12. klass
* Koolitants 2009 finalist – "Teeskluse lõpp", autor Kai Tarmula, vabatantsu kategooria,
* Koolitants 2007 finalist ja eripreemia – "Reguleerijad", autor Jarmo Karing, juhendaja Mairi Grossfeldt, estraaditantsude kategooria, 7.-9. klass
* Koolitants 2007 finalist – "Never say good bay!" Jarmo Karing
* Koolitants 2005 finalist – "Käigud", juhendajad Mairi Grossfeldt, Jarmo Karing, Tõnis Kulbok, lastetantsu kategooria, 1.-3. klass
* Koolitants 10 finalist (2004) – "Tühi müts ei seisa püsti", Tõnis Kulbok, showtantsu kategooria, 4.-6. klass
* Koolitants 10 finalist (2004) – "Homme on parem", Mairi Grossfeldt, vabatantsu kategooria, 10.–12. klass
* Koolitants 2003 finalist – "Mõnus on olla: väike on parem", autorid Mairi Grossfeldt ja Jarmo Karing, lastetantsu kategooria, 1.-3. klass
* Koolitants 2003 finalist – "Ilma labidata", juhendajad Mairi Grossfeldt ja Jarmo Karing, vabatantsu kategooria, 4.-6. klass
* Koolitants 2003 finalist – "Paid my dirty angels", autor Tõnis Kulbok, showtantsu kategooria, 10.–12. klass
* Koolitants 2003 finalist – "Valmis", autor Jarmo Karing, vabatantsu kategooria, 10.–12. klass
* Koolitants 2003 finalist – "Rõhk parema talla all", juhendajad Tõnis Kulbok ja Kristi Liivet, estraaditantsu kategooria, 10.–12. klass
* Koolitants 2001 finalist – "Shallallaa", autor Tõnis Kulbok, showtantsu kategooria, 4.-6. klass
* Koolitants 2001 finalist – "Leidmisrõõm", autor Mairi Grossfeldt, vabatantsu kategooria, 4.-6. klass
* Koolitants 2001 finalist – "Paremad asjad on teisel pool", autor Triin Lilleorg, vabatantsu kategooria, 10.–12. klass
* Koolitants 2001 finalist – "Rongijaam", autor Kai Tarmula, estraaditantsu kategooria, 10.–12. klass
* Koolitants 2014 nominent – "Keksu Maiust Snapchati Marcellaks", autor Annika Viibus, Eesti tantsu kategooria, 7.-9. klass
* Koolitants 2013 finalist – "Kaval rehane", autor Evelyn Piirak, estraaditantsude kategooria, 10.–12. klass
* Koolitants 2011 nominent – "Säbrun tidruku", autor Annika Viibus, eestiteemaliste tantsude kategooria
* Koolitants 2011 finalist – "Rutiin naerab viimasena", Keity Pook, vabatantsu kategooria

## Tantsuõpetajad (1999–2019)
* Kai Tarmula 1999 ja 2019 
* Jarmo Karing 1999-2010 ja 2012–2013 
* Mairi Grossfeldt 1999–… 
* Pille Kippel (Raudkivi) 1999 
* Kristi Karm 2000–2003 
* Tõnis Kulbok 2001–2006 
* Triin Lilleorg 2002 
* Tarmo Tagamets 2004–2005 
* Triin Reemann 2004 
* Anti Kobin 2006 
* Pirko Pärila 2007 
* Aleksander Ots 2007 
* Ulrike Marel 2007 
* Evelyn Piirak 2008–2013 ja 2017–… 
* Stig Paju 2008 ja 2010–2011 
* Annika Viibus 2009–2015 ja 2017–2019 
* Keity Pook 2010 
* Kati Juurik 2011 
* Kristiina-Maria Heinsalu 2012 
* Karoline Suhhov 2013–… 
* Arolin Raudva 2014 ja 2016 
* Agnes Ihoma 2014–2016 
* Leanika Mändma 2017

T-Stuudio eriprojektides on külalistantsuõpetajana kaasa löönud Eve Noormets (2001), Annika Üprus (2002), Peeter Rästas (2002), Erni Kask (2003), Katrin Essenson (2004), Jüri Nael (2005), Erki Melts (2005), Päär Pärenson (2005), Janek Jost (2006), Kaidi Lobjakas (2006), Triinu Hurt (2006), Andrei Nakonetšnõi (2006), Mart Kangro (2007), Joonas Parve (2007), Siim Maivel (2010), Kardo Ojassalu (2012), Laura Niils (2013), Peep Maasik (2015 ja 2017), Silver Kaljula (2015), Alar Orula (2016) ja Joonas Tagel (2018). 

## Viited